**Түркістан облысы Ордабасы ауданы Ордабасы ауылы**

**«Ордабасы» жалпы орта мектебі коммуналдық мемлекеттік мекемесі Сиқымбаева Ұлжалғас Жақсылыққызы**

**Түсінік хат**

«Қызықты математика» оқу құрал жалпы білім беретін мектептің 1-ші сыныбына арналып жасалған. Бұл курстың апталық жүктемесі 1 сағат, ал жылдық жүктемесі 33 сағат.

Ұсынылған отырған оқу құрал 1-ші сыныпқа арналған «Қызықты математика» пәнінің оқу бағдарламасына сәйкес және ҚР Үкіметінің 2015 жылғы 15 сәуірдегі №370 қаулысымен бекітілген бастауыш мектептің мемлекеттік жалпыға міндетті стандартына негізделіп құрастырылған. Бұл құралда алынған материалдар 1- сынып оқушыларының жас ерекшеліктеріне сай ұсынылған. Бұл оқу құралында алынған әр тапсырманың оқу мақсаты оқушыға түсінікті қарапайым тілде берілген. Оқушылардың логикалық ойлауын, тапқырлығын шыңдауға арналған тапсырмалар жиыны түрінде ұсынылған.

Мұндағы тапсырмалар сыныпта да, үйде де тәжірибе арқылы орындауға болатындығымен өзгешеленеді.

Әрбір сабақ 1-ші сынып оқушысының жас ерекшелігіне бейімделген тілмен тұжырымдалған оқу мақсатынан басталады. Оқушыларға алынған тапсырмалар көрнекі сурет бойынша алынған. Бұлай алынған жұмысты оқушы өздігінен де орындауға қызығады.

 Оқушы бойында білім алу, іздену, өз ой қорыту, жеке шешім қабылдау дағдыларын тәрбиелеуде түрлі стратегияны қолдандым:

- оқушының жеке пікірін тыңдау, олардың өздерінде бар білім, білік, дағдыларын қолданудың маңыздылығына назар аудару;

- мұқият тыңдалған тапсырма, іс-әрекет түрлерінің көмегімен оқушыларды ынталандыру, қызығушылығын арттыру;

- оқушыларға түсінікті жолмен тапсырманы шешу жолын үйрету;

- зерттеу тәсілі негізіндегі белсенді оқытуды енгізу;

- оқушылардың сыни тұрғыдан ойлау дағдыларын дамыту;

- жеке, топтық, ұжымдық жұмыс істеу түрлерін ұйымдастыру;

- математикалық білімдерді тәжірибеде қолдану арқылы іс-әрекетті ұйымдастыру;

- оқушыларды өз жұмысын бағалауға және түзетуге ынталандыру.

- күнделікті өмірмен байланыстыра отырып, алған білімін тәжірибеден өткізуге ықпал жасау.

Оқу құралын толық меңгеру барысында оқушылар төмендегі тапсырмалар бойынша өздігінен жұмыстар атқара алады.

-геометриялық мазмұндағы және кеңістік ұғымын дамытуға арналған тапсырмаларды орындау;

- жиынмен байланысты амалдарды орындауға арналған жаттығулар;

- математикалық басқатырғыштарды шешу жолын табу;

- логикалық қортындыларды талдау арқылы дәлелдеу;

- математикалық лабиринттермен жұмыстар жургізе алады;

- көңілді жаттығулар шешуге дағдыланады;

- сөзжұмбақтар, көңілді жаттығулар шешуге үйренеді.

Бұл құрал 1-ші сынып оқушыларына арналып жасалғандықтан мұндағы тапсырмалар олардың жас ерекшелігіне лайықталып жасалған.

**Білім беру мақсаты:**

 Баланың тұлғалық қасиеттерін , ақыл-ойын, қиялын,зейінін, еске сақтау, байқағыштық, қиялдау, танымдық іс-әрекеттер арқылы өздігінен білім алуға, ізденуге бейімдеу.

**Міндеттері:**

* оқушының тұлға ретінде қалыптасуына әсер ету;
* ақыл-ойын мен өз көзқарасын дәлелдеуге үйрету;
* логикалық ойлау қабілеттерін жетілдіру;
* математикалық тілде сөйлеу машығын қалыптастыру;
* оқушылардың танымдық қабілетін шыңдау, математикаға қызығушылығын арттыру.

**Күтілетін нәтиже**

 -қызықты ойын есептерді шеше алады;

 - өз көзқарасын дәлелдеуге талпынады;

- логикалық ойлау қабілеттері жетіледі;

-математикалық тілде сөйлеу машығын қалыптасады;

-математикаға қызығушылығы артады.

**Пәнді меңгеру деңгейіне қойылатын талаптар**

 Оқушы бойында білім алуға, іздену, өз ой қорыту, жеке шешім қабылдау дағдыларын қалыптастыру;

- оқушының жеке пікірін тыңдау арқылы, олардың өздерінде бар білім, білік, дағдыларын қолданудың маңыздылығына баса назар аударту;

- мұқият тыңдалған тапсырма, іс-әрекет түрлерінің көмегімен оқушыларды ынталандыру, қызығушылығын арттыру;

- оқушыларға түсінікті жолмен тапсырманы шешу жолын үйрету;

- зерттеу тәсілі негізіндегі белсенді оқытуды енгізу;

- оқушылардың сыни тұрғыдан ойлау дағдыларын дамыту;

- оқушыларды өз жұмысын бағалауға және түзетуге ынталандыру.

**Оқушы білуі керек:**

-геометриялық мазмұндағы және кеңістік ұғымын дамытуға арналған тапсырмаларды орындауды;

- жиынмен байланысты амалдарды орындауға арналған жаттығуларды шешуді;

- математикалық басқатырғыштарды шешу жолын табуды;

- логикалық қортындыларды талдау арқылы дәлелдеуді;

- математикалық лабиринттермен жұмыстар жургізуді;

- көңілді жаттығуларды орындауды;

- сөзжұмбақтар, көңілді жаттығулар шешуді.

**«Қызықты математика» бағдарламасының оқу- тақырыптық жоспары (аптасына 1 сағаттан, барлығы 33 сағат) 1 сынып**

|  |  |  |  |  |
| --- | --- | --- | --- | --- |
| **№** | **Бөлім** | **Бөлімше** | **Сағат саны** | **Мерзімі**  |
|  **1** |  **І бөлім** **"Заттардың қасиеті"** 8 сағат  | Сиқырлы суретші | 1 |  |
| "Ұқсастығын тап, айырмашылығынажырат" | 1 |  |
| Кесіндінің сиқыры | 1 |  |
| "Пазл" құрастыру | 1 |  |
| Біз есептей аламыз | 1 |  |
| Сурет бойынша теңдік құр | 1 |  |
| Салыстырудың құпиясы. Кім жүйрік? | 1 |  |
| Өзіңді-өзің тексер. | 1 |  |
|  **2** | **ІІ бөлім** **Математикалық ойындар****8 сағат**  | Сурет бойынша өрнек құру | 1 |  |
| Сурет бойынша теңдіктер құру  | 1 |  |
| Кел, ойнайық!  | 1 |  |
| Салыстырудың құпиясы | 1 |  |
| Кім жүйрік? | 1 |  |
| "Математикалық тізбектер" | 1 |  |
| Есептер еліне саяхат  | 1 |  |
| Өзіңді-өзің тексер. | 1 |  |
| **3** | **ІІІ бөлім** **Есептер еліне саяхат****9 сағат**  |  Есептер еліне саяхат  | 1 |  |
| «Болды-өзгерді-қалды» есеп шығару | 1 |  |
| Сурет бойынша есептер шығару | 1 |  |
| Математикалықдиктант | 1 |  |
| Логикалықесептер | 1 |  |
| "Кім жылдам?"  | 1 |  |
| Артық-кем, қымбат-арзан | 1 |  |
| Логикалық есептер | 1 |  |
| Өзіңді-өзің тексер. | 1 |  |
| **4** |  **ІV бөлім**  **Ойлан тап** **8 сағат** | Сандар сыры  | 1 |  |
| "Математикалық тізбек " ойыны | 1 |  |
| "Әріпті өрнектер" еліне саяхат | 1 |  |
| Кел, ойнайық!  | 1 |  |
| "Ойлан тездет" | 1 |  |
| «Жасматематиктер»турнирі | 1 |  |
| Ондықтар еліне саяхат  | 1 |  |
| Өзіңді-өзің тексер. | 1 |  |
| **Барлығы 33** |  |  |

**Оқу курсының тақырыптарының мазмұны**

**І бөлім "Заттардың қасиеті" 8 сағат**

Заттардың қасиетін табу керек, заттарды салыстырады, кесіндінің сиқыры, бөлу, құрастыру, қосу, азайту, теңдік құр, тең, артық, кем, сонша, сурет бойынша өрнек құру, бөлімді қортындылау ретінде бақылау жұмысы алынады.

**ІІ бөлім Математикалық ойындар-8 сағат**

Оқушылармен білімдерін саралау мақсатында деңгейлік тапсырмалар орындату. Сурет бойынша теңдіктер құру, Кел, ойнайық! Салыстырудың құпиясы, Кім жүйрік? "Математикалық тізбектер", Есептер еліне саяхат, бөлімді қорытындылау ретінде оқушылардан өзіндік жұмыс алынады.

**ІІІ бөлім Есептер еліне саяхат- 9 сағат**

Эстафеталық ойлау есептерімен қызығушылықтарын туғызып, ойната отырып есептерді шығарту. Есептер еліне саяхат, «Болды-өзгерді-қалды» есеп шығару, Сурет бойынша есептер шығару, Математикалық диктант, Логикалық есептер, "Ойлан тап", Артық-кем, қымбат-арзан, Логикалық есептер, бөлімді қорытындылау ретінде бақылау жұмысын жаздыру.

**ІV бөлім Ойлан тап -8 сағат**

Сандар сыры, "Математикалық тізбек " ойыны, "Әріпті өрнектер" еліне саяхат, Кел, ойнайық!, "Ойлан тап", «Жас математиктер» турнирі, Ондықтар еліне саяхат, бөлімді қорытындылау ретінде өзіндік жұмыс алынады. Логикалық ойлау есептері, тестер арқылы оқушылардың ойлау қабілеттерін және математика пәніне деген қызығушылықтарын арттыру.

Қызықты математикалық есептер құрастыру, шешімдерін табу, бір-бірін тексере алуға баулу. Деңгейлік тапсырмалар орындау барысында білім деңгейлерін бақылау.

**Оқушылардың білім деңгейін анықтау**

Логикалық жаттығуларды орындау баланың ақыл-ойын, қиялын, ой ұшқырлығын дамытады. Бұл оқушылардың түрлі мазмұнды есептерді шығаруда, есептің шартын құра білуге қалыптастырылады. Бір есептің бірнеше шешімдерін табуға жетелейді. Әрбір сабақ қызықты есептер мен аяқталып, логикалық есептер оқушылардың жас ерекшелігіне қарай күрделене түсуі қажет.

Логикалық тапсырмалар арқылы оқушылардың шығармашылық қабілетін дамыту үш негізгі бағытта іске асырылады:

* Қызығушылығын арттыру;
* Ойлау және қабылдау қабілетін дамыту;
* Шығармашылық ізденісін дамыту.

**Осы кезеңдегі берілетін тапсырмалар түрлері:**

1. Көру қабілетін дамытатын тапсырмалар (қызықты есептер, сөзжұмбақ, анаграмма, сиқырлы шаршылар,);
2. Есту қабілетін дамытатын тапсырмалар (математикалық мақал-мәтел, логикалық есептер, өлең есептер).

**Оқушыларға ұсынылған әдебиеттер**

1. Оқушының анықтамалығы 1-4 сынып «Алматыкітап баспасы» 2009ж

2. Джонни Болл «Бәрі де сандар туралы» Алматыкітап 2014ж.

3. Оқушының анықтамалығы» Алматыкітап 2013ж.

4. Математикалық ойашар «Қазақ энциклопедиясы» 2010 ж.

6.«Сиқырлы пішіндер мен сандар әлемінде» Шымкент, «Шикула и К» 2005ж